b'\n_START_ARTICLE_\nLjubav \xc5\xbeivi\n_START_SECTION_\nNastanek albuma\n_START_PARAGRAPH_\nDela na albumu so se za\xc4\x8dela spomladi leta 2008. Avgusta istega leta je pevka zaklju\xc4\x8dila sodelovanje z dotedanjim skladateljem Aleksandrom Mili\xc4\x87em - Milijem in je hkrati pozvala vse ostale skladatelje, naj ji posredujejo pesmi, ki bi bile primerne za njen novi album.  Ceca je novembra 2009 v zabavno-glasbeni oddaji Magazin In povedala, da ji je Bora \xc4\x90or\xc4\x91evi\xc4\x87 napisal pesem z naslovom U\xc5\xbeasno mi nedostaje, razkrila pa je tudi celotno besedilo pesmi.  Pesem na koncu vendarle ni bila uvr\xc5\xa1\xc4\x8dena na album.  Leta 2010 so beograjske Novosti izvedele, da bo Ceca posnela duet s pevcem Alenom Ademovi\xc4\x87em, ki bo nosil naziv Ki\xc5\xa1a, a tudi do tega na koncu ni pri\xc5\xa1lo.  Ceca je nekaj tednov kasneje razkrila, da bo novi album nosil naziv Ide to s godinama.   V za\xc4\x8detku leta 2011 je tudi to pesem predala pevki Indiri Radi\xc4\x87.  Marca 2011 so beograjske oblasti proti Ceci vlo\xc5\xbeile uradno obto\xc5\xbenico, povezano s poslovanjem pevkinega nogometnega kluba Obili\xc4\x87, zato je Ceca ustavila snemanje albuma.   Nekaj tednov kasneje je v strogi skrivnosti ponovno vzpostavila sodelovanje z Aleksandrom Mili\xc4\x87em - Milijem, ki ji je takoj ponudil album, ki ga je pripravil za svojo zasedbo Miligram. Ceca je v dveh tednih posnela vseh devet novih pesmi.  Ker je pevka po obsodbi morala v hi\xc5\xa1ni pripor, je promocijo novega albuma prepustila svojim sodelavcem.\n_START_SECTION_\nPromocija albuma\n_START_PARAGRAPH_\nPrve informacije o novem albumu Ljubav \xc5\xbeivi je podala beograjska revija Svet, ki je 17. maja objavila intervju s Cecinimi avtorji novih pesmi - Aleksandrom Mili\xc4\x87em - Milijem in znano tekstopisko Marino Tucakovi\xc4\x87. Avtorja sta razkrila naziv albuma, nazive pesmi ter nekatera besedila. Predstavila sta tudi ovojnino novega albuma, ki prvi\xc4\x8d ni imel Cecine fotografije na naslovnici.  Oblikovalec Omar Sara\xc4\x8devi\xc4\x87 je ustvaril ovojnino iz posebne vrste kartonastega papirja. _NEWLINE_\xc5\xa0teta za mene je bil prvi singel z albuma, ki je objavljen 30. maja na spletni strani Miligrama, nekaj ur kasneje pa tudi na portalu YouTube.  Digitalno razli\xc4\x8dico singla je v dveh urah kupilo 150.000 poslu\xc5\xa1alcev, zato so stre\xc5\xbeniki spletne strani Miligrama za nekaj ur "zmrznili".  O tak\xc5\xa1nem (v Srbiji popolnoma novem) na\xc4\x8dinu promocije in prodaje singla so pisali \xc5\xa1tevilni mediji.  _NEWLINE_Celoten album se je v prodaji pojavil 17. junija.  Istega dne so bili na portalu YouTube objavljeni videoposnetki vseh pesmi, ki prikazujejo Ceco, kako poje nove pesmi v studiu.   Posnetki so bili sprva objavljeni na Milijevem YouTube profilu, od leta 2015 pa so dostopni tudi na uradnem Cecinem YouTube profilu. _NEWLINE_Ceca je prvi videospot posnela za pesem Rasulo, aprila 2012.  To je bilo obenem tudi prvo sodelovanje z re\xc5\xbeiserjem Milo\xc5\xa1em Nada\xc5\xbedinom. Promocija videospota se je zgodila 3. maja v beograjski kinodvorani Kolosej.  Isto\xc4\x8dasno je bil videospot objavljen tudi na pevkini uradni YouTube strani. Spot trenutno \xc5\xa1teje 1,7 milijona ogledov. (september 2019) _NEWLINE_Prva koncertna promocija zgo\xc5\xa1\xc4\x8denke se je zgodila leta 2012 na svetovni turneji Ljubav \xc5\xbeivi. Na koncertih je predstavljala \xc5\xa1est novih skladb: Rasulo, \xc5\xa0teta za mene, Igra\xc4\x8dka samo\xc4\x87e, Ona, Nije mi dobro in Sve \xc5\xa1to imam i nemam.\n_START_SECTION_\nNaklada in uspeh albuma\n_START_PARAGRAPH_\nPrva naklada albuma Ljubav \xc5\xbeivi je \xc5\xa1tela 150.000 izvodov.  Iz zalo\xc5\xbebe Miligram so sporo\xc4\x8dili, da je pevka v treh dneh prodala 145.000 izvodov albuma.  Druga naklada albuma je \xc5\xa1tela 50.000 izvodov.\n_START_SECTION_\nKritike albuma\n_START_PARAGRAPH_\nUredniki beograjskega \xc4\x8dasopisa Vreme so Cecin album ozna\xc4\x8dili za najbolj "depresiven projekt" v pevkini karieri, saj so pesmi izredno "temne" in predvsem "te\xc5\xbeke". Dodali so \xc5\xa1e, da je vzdu\xc5\xa1je celotnega albuma v skladu s pevkinim zasebnim \xc5\xbeivljenjem in njenim hi\xc5\xa1nim priporom.\n_START_SECTION_\nOstale informacije\n_START_PARAGRAPH_\nAlbum je posnet v beograjskem studiu Miligram, masteriziran pa v New York-u. _NEWLINE_Sodelujo\xc4\x8di na albumu: Vladimir Milenkovi\xc4\x8d, Nenad Bojkovi\xc4\x87, Ivan Milosavljevi\xc4\x87, Aleksandar Petrovi\xc4\x87, Petar Trumpeta\xc5\xa1, Neboj\xc5\xa1a Brdari\xc4\x87._NEWLINE_Spremljevalne vokle je odpela pevka Ivana Peters.'